Destinada a contribuir d'una manera directa a una part de les despeses estructurals i fixes que les empreses tenen, com a conseqüència de la caiguda de l'activitat
1.500 € per a cada lloc de treball de caràcter indefinit mantingut des de l'1 de març fins el 31 de desembre de 2020 (amb un límit màxim d'ajut per a cada tram de nombre de treballadors).
A micro i petites empreses industrials i també a autònoms* amb assalariats, dels següents sectors d'activitat:
14 Confecció de peces de vestir
16 Indústria de la fusta i del suro, excepte mobles; cistelleria i esparteria
18 Arts gràfiques i reproducció de suports enregistrats
19 Coqueries i refinació del petroli
21 Fabricació de productes farmacèutics
22 Fabricació de productes de cautxú i matèries plàstiques
23 Fabricació d'altres productes minerals no metàl·lics
24 Metal·lúrgia; fabricació de productes bàsics de ferro, acer i ferroaliatges
25 Fabricació de productes metàl·lics, excepte maquinària i equips
26 Fabricació de productes informàtics, electrònics i òptics
27 Fabricació de materials i equips elèctrics
28 Fabricació de maquinària i equips ncaa
29 Fabricació de vehicles de motor, remolcs i semiremolcs
30 Fabricació d'altres materials de transport
33 Reparació i instal·lació de maquinària i equips
36 Captació, potabilització i distribució d'aigua
37 Recollida i tractament d'aigües residuals
38 Activitats de recollida, tractament i eliminació de residus; activitats de valorització
39 Activitats de descontaminació i altres serveis de gestió de residus
*Els autònoms sempre i quan siguin dels sectors d'activitat indicats anteriorment i disposin de treballadors assalariats amb contracte indefinit a mantenir fins el 31 de desembre.
NO poden demanar l'ajut els autònoms sense treballadors assalariats amb contracte indefinit.
Que passa si no puc complir el compromís de manteniment de l'ocupació?
Es pot demanar més d'un ajut per empresa?
No, només es pot demanar un únic ajut d'aquest tipus per empresa, però és compatible amb altres línies d'ajuts.
Fins quan es pot demanar l'ajut?
20 dies naturals a partir de l'endemà de la publicació de la convocatòria.
A través de Canal Empresa, fent el tràmit de Subvencions per a micro i petites empreses del sector industrial i de serveis a la producció de Catalunya afectades econòmicament pel COVID-19.
Per poder presentar la sol·licitud és recomanable tenir un sistema operatiu Windows, ja que hi ha incompatibilitat amb els sistemes operatius Apple i Linux.
Qui instrueix l'expedient de subvenció?
El Departament d'Empresa i Coneixement, mitjançant la Direcció General d'Indústria.
Quina dotació té aquesta línia de subvenció?
La línia es dotarà amb 10.850.000 euros.
La convocatòria surt amb 1.152.000€, però ja s'està fent l'ampliació pressupostària.
Quin és el termini per resoldre?
6 mesos des de la data de finalització del termini de presentació de sol·licituds.
En el moment de la concessió i resolució d'atorgament.
Qui primer presenta, és el que primer rep l'ajut?
Aquesta és una línia amb concurrència competitiva, que vol dir que es valoraran les peticions en funció de cinc criteris.
Per cada criteri s'atorga una puntuació que és la que esdevé el valor per tenir dret a l'ajut, en funció del pressupost màxim disponible.
Quins són els criteris per concedir les subvencions?
Són cinc: el territorial, el fet d'haver presentat o no un ERTO, la facturació 2019, l'ocupació 2019, i l'afectació sectorial.
Es tindrà en consideració la singularitat viscuda a la Conca d'Òdena, que des del 13 de març, fins el dilluns 6 d'abril, va patir major restriccions que la resta del país en la circulació de mercaderies i persones treballadores.
Per tant, s'assignarà major puntuació a les micro i petites empreses ubicades en els 4 municipis de la zona de confinament de la Conca d'Òdena (Igualada, Santa Margarida de Montbui, Vilanova del Camí, i Òdena), seguidament als municipis adjacents a la zona del confinament (La Pobla i la Torra de Claramunt, Jorba, Castellolí i Sant Martí de Tous), i finalment a la resta d'empreses de qualsevol territori que hagin tingut una afectació com a conseqüència del funcionament anormal d'un proveïdor dels 4 municipis de la zona de confinament.
2 Criteri d'aplicació d'un ERTO
3 i 4 Criteris de facturació de l'empresa i de treballadors de l'empresa
Com és un ajut que afecta a micro i petites empreses, s'estableixen uns escalats d'aquests indicadors per a valorar especialment la singularitat d'aquesta tipologia d'empresa, sota el principi de quant menys facturació i menys treballadors, més puntuació a la sol·licitud.
5 Criteri d'afectació sectorial
La crisi sanitària no ha afectat per igual a tots els sectors d'activitat econòmica industrial (hi havia activitats essencials, o de la cadena de valor, o altres reconegudes en l'àmbit dels diferents desplegaments normatius que ha fet l'estat), i per aquest motiu s'estableix un barem en funció del nombre de treballadors afectats per ERTOS en cada sector CCAE d'activitat, però no en nombre absolut, sinó per l'afectació relativa d'aquets treballadors en relació al nombre d'afiliats que tenen al règim general de la TGSS.
S'indicarà a la resolució d'atorgament, però en qualsevol cas, serà abans del 31 de març de 2021.
El beneficiari haurà de presentar un compte justificatiu que inclogui una còpia dels contractes de caràcter indefinit junt amb els documents Rebut de Liquidació de Cotitzacions RLC (antic TC1) i Relació Nominal de Treballadors (antic TC2) d'aquest període, o qualsevol altra documentació que acrediti el manteniment dels llocs de treball indefinits durant el període esmentat.
Aquesta documentació es podrà substituir per un informe d'auditoria que acrediti el manteniment dels llocs de treball amb contracte indefinit durant el període 1 de març de 2020 a 31 de desembre de 2020.
Primera ampliació de l'import de la dotació
El 6 de juliol el departament d'empresa va ampliar en 7.900.000,00 euros addicionals l'import d'aqueta línia de subvencions.
Segona ampliació de l'import de la dotació
El 18 d'agost es va procedir a realitzar una segona ampliació de l'import de la dotació amb 1.850.000 euros addicionals.
L'import total de la convocatòria queda establert en 10.902.000 euros.
Aquest increment s'aplicarà per atendre aquelles sol·licituds que es van presentar dins el termini que va establir la Resolució de convocatòria i que no s'han pogut atendre per la manca de dotació pressupostària.
En cap cas aquest increment de dotació suposarà la reobertura de la línia de subvencions ni del període de presentació de sol·licituds, ni tampoc l'acceptació de les sol·licituds presentades fora de termini.